钦定古今图书集成/历象汇编/庶征典/第065卷 > 《易纬》 > 《京房飞候》
## 钦定古今图书集成/历象汇编/庶征典/第065卷 > 《易纬》 > 《京房飞候》

“四方常有大云五色具”，其下“贤人隐。”

青云润泽蔽日，在西北，为举贤良。

视四方常有青云，主丰。

云：“在西南为举士。”

凡候雨，以晦朔弦望，云汉四塞者，皆当雨如斗牛。彘
当雨，暴有异云如水牛，不三日大雨。黑云如群羊，奔
如飞鸟，五日必雨。云如浮船，皆雨。北斗独有云，五日
大雨。四望见青白云，名曰“天寒之云”，雨征苍黑云，细
如杼轴蔽日月，五日必雨。云如两人提鼓持桴，皆为
暴雨。

有云大如车盖十馀，此阳火之气，必暑。有暍者。
《候雨法》，有黑云如一匹帛于日中，即日大雨，二匹为
二日雨，三匹为三日雨。

黑云如覆船，于日下立雨。